મહત્વની વાત એ છે કે પ્રોટેયાસના આ દિગ્ગજ ખેલાડીએ અચાનક આંતરરાષ્ટ્રીય ક્રિકેટને ગુડબાય કહ્યું હતું. તેણે ક્રિકેટના ત્રણેવ ફોર્મેટમાંથી તાત્કાલિક નિવૃત્તિની જાહેરાત કરી હતી. 34 વર્ષીય ડીવિલિયર્સે તેના ફોલોઅર્સ માટે એક વિડિઓ પોસ્ટ કર્યો હતો. જેમાં તેણે લખ્યું હતું, ‘જો હું સત્ય કહું તો હું થાકી ગયો છું. આ કઠિન નિર્ણય લેતા પહેલાં, મેં લાંબા સમય માટે વિચાર્યું હતું પરંતુ મને લાગે છે કે મારો ક્રિકેટ છોડવાનો સમય આવી ગયો છે. મારા દક્ષિણ આફ્રિકાના સાથી ખેલાડીઓ, ક્રિકેટ અને જે લોકો મને સમગ્ર દેશમાં સહાય કરે છે તેમનો ખૂબ આભાર.’